b'\n_START_ARTICLE_\nSIKON ISAF 2\n_START_SECTION_\nZgodovina\n_START_PARAGRAPH_\nKontingent je dne 15. avgusta 2004 odpotoval v Afganistan, da zamenja prvi kontingent Slovenske vojske v Afganistanu. Med svojo misijo je izvidni\xc5\xa1ki oddelek sodeloval pri iskanju potni\xc5\xa1kega letala, ki je strmoglavilo 5. februarja 2005, pri \xc4\x8demer so umrle 104 osebe. Kontingent je iz Afganistana odpotoval konec februarja 2005, potem ko ga je zamenjal tretji kontingent Slovenske vojske v Afganistanu.\n_START_SECTION_\nOrganizacija\n_START_PARAGRAPH_\nDrugi kontingent SV je \xc5\xa1tel 27 pripadnikov ODSD: 11 pripadnikov bojne skupine, poveljnik kontingenta, 8 logisti\xc4\x8dnih pod\xc4\x8dastnikov in 7 gasilcev (delovali na letali\xc5\xa1\xc4\x8du Kabul). Poveljnik kontingenta je hkrati deloval v poveljstvu sil ISAF.\n_START_SECTION_\nOprema\n_START_PARAGRAPH_\nKontingent je bil opremljen s \xc5\xa1tirimi hummerji in enim transportnim vozilom Unimog. Vsi pripadniki so imeli opremo iz programa bojevnik 21. stoletja ter edinstvene pu\xc5\xa1\xc4\x8davske uniforme.'